
Продължава изпълнението на проект „Учим и творим днес, за да успеем утре”

И през учебната 2020/2021 г. продължи изпълнението на предвидените дейности по Проекта „Учим и творим днес, за да успеем утре”.
Чрез сформираните общо 4 бр. клуба и 2 бр. танцови формации по Дейност 2 Насърчаване общуването и съвместните изяви между деца от маргинализирани и немаргинализирани групи, децата от маргинализирани и немаргинализирани групи бяха включени в една обща образователна среда в детската градина. Целта на тази дейност е насърчаване общуването и съвместните изяви между деца от маргинализирани и немаргинализирани групи в ДГ "Детелина".

Към края на м. юни на учебната 2020/2021 г. са постигнати следните резултати:

· Клуб „ Измислици-премислици“  - през учебната година децата се занимаваха  с актьорско майсторство, сценична реч, сценична пластика и още много важни инструменти за овладяването на актьорската професия. Освен това те развиха  и полезни умения като правоговор и дикция, пластичност, правилна стойка, ритмичност, въображение, съобразителност. В творческа атмосфера и в средата на свои връстници децата успяха да се освободят от притесненията си от сценично представяне, да поиграят и да разгърнат своите възможности за себеизразяване. Клуб „Измислици-премислици” е мястото, където се повишава и развива емоционалността, фантазията и интелектуалната отзивчивост на децата към театъра и сценичните изкуства в цялата им палитра.

· Танцова формация „Цветна детелина“  - с 2 групи

Децата от първата група – Мажоретен състав добиха представа за друг вид музикално-сценично изкуство. Бяха затвърдени  уменията  за ориентиране в посоките. 
Работи се върху формиране на представи за равноделен  двувременен метрум. Формираха се и изпълнителски движения за отразяване на марш. Организирани бяха и музикални импровизации и музикални игри.
Децата бяха запознати и с мажоретният атрибут „батон” (предназначение, форма, тежест).  
През учебната година се работи и върху развитието на музикално-слуховите способности и изпълнителското майсторство. 	 

Във втората група – танцов състав децата бяха запознати с музикално-сценичното изкуство, метром , ритъм  и музикално-ритмични движения. 
В началото те усвоиха знания и умения за екзарсис, с който се разгряват в началото на всеки час.  Запознаха се с традициите и народните танци , с българската народна носия – мъжка и женска. Разучиха хора –„Боряно, Борянке”, „Лаленце се люлее”, „Весело хоро” и др. Усвоиха умения на основна ръченица – позиции на краката  и движения на ръцете. 
Разучиха и различни танци: „Танцувай с мен”, „Детска ръченица”, „На мегдана”, „Шарени чорапки”, „Лазарки”, „Детска планета”. 


· Клуб „Спортисти-туристи“-  с 2 групи   
Физическата активност на децата от 2-те групи беше използвана като интеграционен инструмент  за привличане и задържане на целевата група в детското заведение.
Проведените часове по проекта бяха насочени към овладяването на базисни знания, умения и отношения, свързани с физическото възпитание и спорта, насочени към укрепването на здравето и формирането на положителни нагласи за здравословен начин на живот, както и с обогатяването на двигателната култура на децата. 
В часовете по спорт за децата се създадоха условия за реализиране на междупредметните връзки и дейности за изява на ключовите компетентности. В процеса на обучение се осигуриха възможности за утвърждаване на чувството за разбирателство между децата в едно мултикултурно общество, за изразяване на толерантност и уважение (честна игра) като развиват умения за съвместна работа и творчество (създават правила, игри, и т.н.). 
Чрез съдържанието на учебната програма се реализираха следните резултати: 
· хармонично физическо развитие на децата; 
· усъвършенстване на основните естествено-приложни двигателни действия; 
· овладяване на нови двигателни умения и игри със строеви и с общоразвиващ характер; 
· повишаване на физическата дееспособност на децата; 
· насърчаване на самоувереност и лична инициативност. 
· придобиване на представи за различните спортове

През учебната 2020/2021 г. с децата от втората група бяха проведени следните дейности и постигнати съответните резултати:
-	Формиране на представа за значението на спорта за здравето на човека; 
-	Развитие на двигателните качества в подвижни и народни игри, както и на чувството за ритъм в музикални подвижни игри; усъвършенстване на естествено-приложните движения;
-	Формиране на представа за спортовете футбол, баскетбол, волейбол, лека атлетика; формиране на умения за изпълнение на елементи от тях; провеждане на футболни и волейболни срещи;
-	Запознаване чрез видео материали със спортовете художествена гимнастика, вдигане на тежести, водни ски, уиндсърф, водни ски и други, както и с планинарството – нужната екипировка и пособия, планините в България;
-	Вземане на участие като пешеходец в движението по пътищата; запознаване с пътни знаци, маркировки и сухопътни превозни средства; придобиване на умение за безопасно придвижване по улицата; развитие на устойчивостта на вниманието и наблюдателността;
-	Провеждане на редица походи; формиране на представи и умения за безопасно групово придвижване; прилагане на двигателни умения в подвижни игри сред природата;
-	Осъществяване на двигателни дейности с оздравителен характер при зимни условия;
-	Изпълнение на движения от йога, съчетани с подходящо дишане и медитация, спомагайки за гъвкавостта, здравето и спокойствието на децата;
-	Взаимодействие с други деца в процеса на играта;
-	Провеждане на културен туризъм – посещение на Исторически музей и запознаване с живота и творчеството на майстор Колю Фичето.
· Клуб „Родолюбие“
През учебната 2020/2021 г. децата активно се включиха и в дейностите на клуб "Родолюбие". Бяха организирани неколкократни излизания, където имаха възможност да се запознаят с историческите и културни забележителности на родния град - Исторически музей "Колю Фичето", Лафчиева къща, Икономова къща, Църква "Свети Никола", Часовникова кула, паметник на Васил Левски, паметник "Майка България", паметник на руските войници, паметник на Максим Райкович, мостът на Колю Фичето. Чрез подходящи презентации бяха запознати с много исторически и културни паметници в София, Пловдив, Габрово, В.Търново, Сливен, Плевен, старите български столици Плиска и Преслав. Изключителен интерес предизвиква в децата осъществяване на практическа работа, като чрез оцветяване на исторически и културни обекти техните знания и впечатления се дообогатяваха. Децата научиха и изпълняваха с желание много песни за България. С истинска гордост пееха химна на Република България и "Моя страна". Възприеха и заучиха стихотворенията "Аз съм българче" от Иван Вазов и "Обич" от Дора Габе. Всички работни листи и текстова информация за историята на историческите и културни забележителности на гр. Дряново бяха подредени в папки и в края на годината предоставени на децата и техните родители. Чрез всички проведени дейности на клуба бяха осъществени и основните задачи: възпитание в родолюбие и патриотизъм, формиране на чувство на любов към родния край и родината, формиране чувство на гордост, че са българи и живеят в България. 
За изпълнение на Дейност 3  Работа със семействата от маргинализирани общности, включително ромите бяха назначени образователен експерт и психолог.

През изтеклия период бяха проведени … индивидуални и групова срещи с проблемни родители, които възпрепятстват децата си от редовно посещение на детскатa градинa от различен етнически произход. Бяха попълнени анкетни карти, които даОсвен индивидуалният подход, по проекта се предвижда организирането на четири Родителски форуми, на които експерти на партньора, заедно с родители ще обсъдят и подкрепят нагласите и възможностите на родителите за по-активно участие във възпитанието на техните деца. На форумите ще бъдат обхванати и широко представени разнообразни възможности педагози и родители да работят заедно, при които те могат да общуват, да споделят впечатления, да съгласуват уникалните потребности на всяко семейство. На родителските форуми ще бъдат разгледани схеми на взаимодействие, в които родителите да имат възможност: 
· Да оказват емоционална подкрепа на своите деца, като присъстват в занималнята и участват в дейностите;
· Да избират според своите възможности и умения как да бъдат полезни на децата и работата в детското заведение; 
· Да повишават своята компетентност; 
· Да получават повече информация относно възпитанието и обучението в предучилищна възраст; 
· Да формират ефективна родителска общност и активно да участват във функционирането на детската градина. 

Необходимо да се създаде ефективен модел за сътрудничество, който да дава възможност на родителите за пълноценно и ефективно участие в живота на детската градина.

